অহা দেওবাৰে পুনৰ সমুখ সমৰত নামিব ভাৰত-পাকিস্তান। অৱশ্যে এই যুঁজ ৰাজনৈতিক নহয়। ভাৰতীয় সেনাৰ সেনাধ্যক্ষ মনোজ পাণ্ডে আৰু পাকিস্তান সেনাৰ সেনা-প্ৰধান খামাৰ জাভেদ বাজৱাৰ মাজত নহয়, এইবাৰ প্ৰতিদ্বন্দিতা হ'ব ৰোহিত বাহিনী আৰু বাবৰ বাহিনীৰ মাজত।
যোৱা ১৬ অক্টোবৰৰ পৰা অষ্ট্ৰেলিয়াৰ মেলবৰ্ণত আৰম্ভ হৈছে টি-২০ বিশ্বকাপ। টি-২০ বিশ্বকাপ ২০২২ৰ প্ৰথম খন ভাৰত-পাকিস্তানৰ খেল অনুষ্ঠিত হ'ব অহা দেওবাৰে ১ বাজি ৩০ মিনিটত অষ্ট্ৰেলিয়াৰ খেল পথাৰত।
উল্লেখ্য যে ২০০৭ চনত হোৱা টি-২০ বিশ্বকাপত প্ৰথম আৰু অন্তিমবাৰৰ বাবে দলপতি মহেন্দ্ৰ সিং ধোনীৰ নেতৃত্বত ভাৰতীয় ক্ৰিকেট দলে জয় লাভ কৰিছিল।
এতিয়ালৈকে ভাৰতে ৭ খন টি-২০ বিশ্বকাপৰ মাত্ৰ এখনত হে জয় লাভ কৰাৰ বিপৰীতে ২০০৯,২০১০, ২০১২ আৰু ২০২১ চনত অনুষ্ঠিত হোৱা এই খেলত গ্ৰুপ পৰ্যায়তে বাহিৰ হৈছিল ভাৰতীয় ক্ৰিকেট দল।
এতিয়া অহা দেওবাৰৰ খেলখনৰ বাবে অধীৰ উৎকন্ঠাৰে ৰৈ আছে সমগ্ৰ দেশবাসীৰ লগতে বিশ্বৰ ক্ৰিকেট অনুৰাগীসকল। সকলোৰে মনত এতিয়া এটাই প্ৰশ্ন - ৰোহিত শৰ্মাৰ নেতৃত্বত যোৱা অভিজ্ঞ ভাৰতীয় ক্ৰিকেট দলটোৱে এইবাৰ টি-২০ বিশ্বকাপ আঁজুৰি আনিবলৈ সক্ষম হ'ব নে ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
